Hæfte 1: stormen nærmer sig! 

3 USA 's forfatning forkastes

1 Hvad siger Bibelen om den hyldest, som det protestantiske USA vil give den romersk katolske. magt?

Åb. 13, 11-17.

2 Hvornår vil denne profeti blive opfyldt?

a. "Profetien i Joh. Åb. 13 forkynder, at den magt, der repræsenteres af det dyr, der havde horn som et lam, skal få 'jorden og alle dem, der bor på den', til at dyrke pavedømmet - der her symboliseres ved dyret, 'der lignede en panter' ,... Denne profeti vil blive opfyldt, når De Forenede Stater vil fremtvinge søndagens helligholdelse, som Rom kræver som den særlige erkendelse af dens overherredømme."

GC 578,579.

b. "Når de protestantiske kirkesamfund fremtvinger helligholdelsen af søndagen, indskærper de hermed tilbedelsen af pavemagten."

GC 448.

Fra hvilken side vil presset for en søndagslovgining komme?

a. "Kirkens og statens høje embedsmænd vil forenes i at bestikke tvinge eller overtale alle slags mennesker til at ære søndagen. Mangelen på guddommelig myndighed erstattes af tvangsforanstaltninger. Politisk korruption nedbryder kærligheden til retfærdighed og respekten for sandhed, og selv i det frie Amerika giver myndigheder og lovgivere efter for det populære ønske om at fremtvinge søndagens overholdelse for at sikre sig folkets gunst."

GC 592 (se 4SP 410).

b. "For at sikre sig popularitet og yndest vil lovgiverne give efter for ønsket om en søndagslov."

5T 451.
c."Lovgiverne vil give efter for ønsket om søndagslove."

PK 606.
d."Hvis folket kan blive ledet til at ønske en søndagslov, da vil gejstligheden bestemme sig for at udøve deres fælles indflydelse på at gennemføre et religiøst ændringsforslag i forfatningen, og derved tvinge nationen til at holde søndag."

RH extra 12-23-1889.

4. Indser disse talsmænd for en søndagslovgivning, hvad de er i færd med at gøre?

a. "Der er mange, selv af dem, som er engageret i bevægelsen for søndags gennemførelsen, der er blinde for følgerne af deres aktion. De indser ikke, at de kæmper direkte mod den religiøse frihed. Der er mange, som aldrig har forstået kravene om den bibelske sabbat og det falske grundlag, hvorpå søndagshelligholdelsen hviler."

5T 711.
b. "De arbejder i blindhed. De indser ikke, at hvis en protestantisk regering tilsidesætter de principper, der har gjort dem til en fri og uafhængig nation og gennem lovgivning indfører principper i forfatningen, som vil udbrede den pavelige falskhed og det pavelige blændværk, sætter de sig selv tilbage til det romerske rædselsherredømme i middelalderen."

RH extra 12-11-1888, p.4.

c. "Det er en satanisk kraft, som driver søndagsbevægelsen, men dette er skjult. Selv de mænd, der er engagerede i arbejdet, er blinde for de resultater, som vil følge efter deres bevægelse."

RH 1-1-1889, p. 1; 7BC 975.
5 Hvem er i virkeligheden arkitekten bag søndagslovgivningen ?

a. "Ikke et skridt er blevet taget i ophøjelsen af den falske sabbat og indførelse af søndagshelligholdelse gennem lovgivningen uden at Satan har stået bag dette som arkitekten"

7BC 977.

b. "Når lovgivningsmagten vedtager love, der ophøjer den første dag i ugen, og sætter den i stedet for den syvende dag, vil Satans plan være fuldendt."

7BC 976.

c. "Den falske sabbat vil blive tvunget igennem ved en tyrannisk lov. Satan og hans engle er årvågne og i stadig aktivitet. De arbejder med energi og udholdenhed gennem de menneskelige redskaber for at udføre deres plan, nemlig at udrydde kundskaben om Gud fra menneskenes tanker."

7BC 985, RU 12-13-1892.

6 Hvem er det søndags lovgivningen håner?

"En mere beslutsom anstrengelse vil blive gjort for at ophøje den falske sabbat, og på at kaste forhånelse på Gud ved at tilsidesætte den dag, som han har velsignet og helliget. Denne falske sabbat vil blive gennemtvunget ved en tyrannisk lov."

7BC 985.

7. Skal vi forvente søndagslove i bestemte stater eller er det USA 's kongres, som udfører lovgivningen?

a. "Vort land er i fare. Tiden nærmer sig, da lovgiverne vil opgive protestantismens principper for at billige det romerske forfald. Det folk, som Gud hjalp så vidunderligt og styrkede til at kaste pavedømmets tyngende åg af sig, vil ved et nationalt påbud give kraft til Roms fordærvede lære og derved oprejse det tyranni, som kun venter på et skub for igen at bryde ud i grusomhed og despoti."

4SP 410, ST 7-17-1907, p. 7.
b. "Vi ser, at der bliver gjort anstrengelser for at indskrænke vore religiøse friheder. Søndagsspørgsmålet tiltager i omfang. Et ændringsforslag i vor forfatning bliver fremskyndet i kongressen, og når dette er vedtaget, må undertrykkelsen følge."

RH 12-18-1888, p. 786 (se også 5T 711).
c. "Der vil snart vise sig en tid, der er af overvældende interesse for alt levende. Fortidens kampe vil blive genoplivet, og ny strid vil opstå. Man kan ikke engang forestille sig de scener, som skal udspilles i vor verden. Satan arbejder gennem menneskelige redskaber. De, som anstrenger sig for at ændre forfatningen, indser kun i ringe grad, hvad resultatet af dette vil blive. En krise for os er umiddelbart forestående."

5T 753.
8 Vil der ske forfald i USA efter at staten offentlig har tilsidesat Guds lovs principper?

a. "Befolkningen i De Forenede Stater har været et begunstiget folk; men når de indskrænker den religiøse frihed, afstår fra protestantismen og billiger pavedømmet, vil deres skyldsbæger være nået randen, og 'nationalt frafald' vil blive nedskrevet i himmelens bøger."

RH 5-2-1893, p. 274.
b. "... 'Så må dette frafald være os et tegn på, at grænsen for Guds overbærenhed er nået, at vor nations syndebæger er fuldt' ..."

5T 451.
9. Hvad vil resultatet blive af dette nationale frafald

a. "Der kommer en tid, da Guds lov i en speciel betydning vil blive gjort ugyldig i vort land. Lederne i vornation vil ved lovmæssige bestemmelser fremtvinge en søndagslov, og på denne måde vil Guds folk blive bragt i stor fare. Når vor nation i de lovgivende råd vil vedtage love, der binder menneskenes samvittighed med hensyn til deres religiøse privilegier ved at fremtvinge overholdelse af søndagen og bringe en undertrykkende magt over dem, der holder sabbat den syvende dag, vil Guds lov i virkeligheden være blevet gjort ugyldig i vort land; og det nationale frafald vil blive fulgt af national undergang."

RH 12-18-1888, p. 785, 7BC 977.
b. "Det er på det nationale frafalds tid, når Satans hensigter udføres, at landets ledere vil stille sig på syndens menneskes side, - da er det, at skyldsbægeret er fuldt. Det nationale frafald er tegnet på national undergang. "

GCB 1891, p. 259.
c. "Resultatet af dette frafald vil blive national undergang."

RH 5-2-1893, p. 274.
d. "N år de protestantiske kirkesamfund forener sig med den verdslige magt for at støtte en falsk religion for derigennem at bekæmpe det, for hvilket deres forfædre udholdt de frygteligste forfølgelser, da vil den pavelige sabbat blive gennemtvunget ved en fælles myndighed af kirke og stat. Der vil blive et nationalt frafald, som kun kan ende med national undergang."

Ev 235 (1899).

e. "Når de protestantiske kirkesamfund forener sig med den verdslige magt i at støtte en falsk religion, ... når staten vil bruge sin magt på at gennemtvinge påbud samt at understøtte kirkens institutioner, - da vil det protestantiske Amerika have dannet et billede af pavemagten, og der vil komme et nationalt frafald, der kun kan ende i national ruin."

EV 235 (1899)
10 Hvordan danner det protestantiske USA dyrets billede?

"Ved at gennemtvinge en religiøs pligt ved den verdslige statsmagts hjælp danner kirkerne selvet billede af dyret; derfor vil den tvungne helligholdelse af søndagen i De Forenede Stater være ensbetydende med en tvungen tilbedelse af dyret og dets billede."

GC 449.
11 Vil dette billede skabes før nådedøren lukker?

a. "Herren har tydeligt vist mig, at dyrets billede vil skabes før nådedøren lukker; fordi det skal være den store prøve for Guds folk. . . . Dette er den prøve, som Guds folk må gennem, før de bliver beseglet"

7BC 876.
b. "Ligesom de fremstormende romerske hærstyrker var et tegn til disciplene på Jerusalems forestående ødelæggelse, således kan frafaldet være et tegn til os om, at grænsen for Guds overbærenhed er nået, at vor nations skyldsbæger er fuldt, og på at nådens engel er ved at fare bort for aldrig at vende tilbage."

5T 541.
c. "Anna' s syner sætter skabelsen af dyrets billede til efter nådedørens lukning. Det er ikke således. I hævder at tro på vidnesbyrdene, lad dem hjælpe jer på dette punkt. Herren har tydeligt vist mig, at dyrets billede vil blive skabt før nådedøren lukker, for dette skal være den store prøve for Guds folk, af hvilken deres evige skæbne vil blive afgjort."

2SM 81.
12. Når søndagslovgivningen kommer, hvad opfordres Guds trofaste folk i byerne til at gøre?

a. "Han ønsker, at vi skal leve, hvor vi kan have albueplads'. Hans folk skal ikke klumpe sig sammen i byerne. Han ønsker, at de skal tage deres familier ud af byerne, for at de kan forberede sig til det evige liv. Snart er de nødt til at forlade byerne... Forlad byerne så snart som muligt..."

2SM 356.
b. "Med hensyn til overholdelsen af søndagen skal en krise snart komme... På grund af Guds forsyn kan vi sikre os hjem borte fra byerne, Herren ønskede, at vi skulle gøre dette. Der er trængselstider foran os... Jeg ser nødvendigheden af at gøre alt rede til krisen."

2 SM 359.
13. Hvilken sammenligning drager Profetiens Ånd i forbindelse med denne opfordring?

"Ligesom de romerske hærstyrkers belejring af Jerusalem var et tegn til flugt for de jødiske kristne, således vil det, at vor nation tilriver sig magt til ved påbud at gennemtvinge den pavelige sabbat, være en advarsel for os. Tiden vil da være inde til at forlade de større byer - og til at forberede fraflytningen fra de mindre til afsides beliggende hjem på ensomme steder i bjergene."

5T 464,465.
